Towards a Global History of Domestic and Caregiving Workers by Brill (Paperback, 2015) | eBay
Towards a Global History of Domestic and Caregiving Workers by Brill (Paperback, 2015)
4 black & white illustrations, 1 colour illustrations, 1 black & white line drawings, 5 colour line drawings
Dirk Hoerder,Elise van Nederveen Meerkerk,Silke Neunsinger Goeie nuus: Wens bewaarheid toe bedlêende vrou die see kan sien (foto’s) | Maroela Media
Martie van Staden op die strand Foto: Damon Beard, omroeper by East Coast Radio (Facebook)
Martie van Staden kon, met die hulp van East Coast Radio en Netcare 911, weer na die golwe kyk en die vars seelug inasem.
Haar dogter, Magda Snowdon van Pinetown, het gesê haar ma het haar lewe lank as ŉ huisvrou by hul huis in Amanzimtoti spandeer. “Sy het agt kinders op haar eie grootgemaak – dit kon nie maklik gewees het nie,” het die 55-jarige Snowdon gesê. “My ma het oor die jare twee knievervangings gehad en in 2007 die mislukte rugoperasie wat haar aan haar bed vasgekluister het.”
ŉ Verpleegster moet voltyds na haar omsien.
“Verbeel jouself jy kan vir nege jaar lank nie uit die huis gaan nie,” het Snowdon bygevoeg. “Jy kan by die venster uitkyk en die tuin sien, maar dit is al. Die enigste tyd wat sy uit die huis gegaan het, was toe ons haar hospitaal toe geneem het.”
Die familie het besluit om Van Staden te skuif sodat sy by haar oudste dogter, Marie Strydom, in Melmoth kan tuisgaan. “Ons kon dit nie meer self hanteer nie. My sussie is egter ongelukkig in Januarie oorlede en ons moes my ma na Flame Lily Park-ouetehuis in Queensburgh skuif.”
Snowdon het verduidelik sy het in April aan East Coast Radio se veldtog, “The Big Favour” [Die groot guns] geskryf en hulle gevra om haar ma na die strand toe te neem – omdat dit haar grootste wens is. “Ek het vir hulle gesê my ma wil net see toe gaan, daarna kyk en dan weer huis toe gaan. Dit is al.”
Die gemeenskapsradiostasie het aan Snowdon en haar ma se wens voldoen.
ŉ Span van Netcare 911-paramedici het haar Donderdagoggend by die ouetehuis gaan haal en haar na Amanzimtoti se strand geneem. “Hulle het haar in ŉ draagbaar tot by die water gedra. Sy kon selfs aan die sand raak. Een van die paramedici het ŉ emmer by een van die kinders geleen en seewater vir haar gebring om haar hande daarin te druk.”
Een van die restaurante het vir haar boonop ŉ koppie tee gebring toe hulle haar na die ambulans teruggeneem het.
“Sy het gesê die eerste ding wat sy op die strand gesien het, was die skepe op die see en sy het geglimlag.” Snowdon het gesê haar ma het hulle gereeld see toe gevat toe hulle grootgeword het. “Sy kon nie self swem nie, maar sy het ons geneem en net daar op die strand bly sit. Nou is sy vol vrede dat haar wens bewaarheid is.”
Bron: Amanda Khoza, News24
Martie van Staden Foto: Damon Beard, omroeper by East Coast Radio (Facebook)
Man skok op spoorlyn
Drie wou glo 14-jarige vermoor
Dankie aan almal wat n bydrae gelewer het, gaan nie ongesiens verby nie
Liesl · 3 jaar gelede
Wat n pragtige gebaar. Kan ons nie maar self soms n handjie uitsteek om die oues van dae te help nie? Ek dink vir sommige sal selfs net n geselsie, helpende hand oor die straat of n drukkie genoeg wees.
magda blom · 3 jaar gelede
Kleinste dinge wat soveel vermag en liefde strooi in ‘n ongenaakbare wereld! Dankie baie aan berokkenes
Wat ‘n Hemelse daad. Hulle is geseend die wat betrokke was deur hierdie goeie daad. Mensdom dit laat sommer ‘n traan in jou oog kry.
Dankie vir sulke engele. Sommer het ek nou lekker getjank om te weet daar is mense wat nog omgee.
10/10 vir East Coast Radio en Netcare 911!!! Wys jou – jy kry nog mense in ons land wat vir ander omgee!
Dierbaar dat mense tyd maak om oumensie se lewe op te kikker. Maak mens ook dankbaar vir wat jy het, en wys net dat ons elke dag voluit moet tyd maak om te lewe, vir daai oudag wanneer ons ook nie meer kan doen nie.